GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/22-02/2

URBROJ: 2158-44-22-2

Osijek, 14. siječnja 2022. godine

**Z A P I S N I K**

10. sjednica Školskog odbora Graditeljsko-geodetske škole Osijek održana od 10. do 14. siječnja 2022. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu.

Poziv na sjednicu i zapisnik 9. sjednice upućen je svim članovima Školskog odbora dana 10. siječnja 2022. godine, s rokom izjašnjavanja do 14. siječnja 2022. godine do 12:00 sati.

### Nazočni članovi Školskog odbora

Iz reda nastavnika i stručnih suradnika: Marko Molnar, nastavnik

Gabrijela Anić, nastavnica

Predstavnik radnika: Marina Matić Tandarić

Predstavnik roditelja: Tatjana Elez

Predstavnici osnivača: Mirko Ivković,

Tihomir Štefić,

Antonio Mihalj.

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 9. sjednice Školskog odbora
2. Prethodna suglasnost za zapošljavanje na radno mjesto „Suradnik u nastavi za izvođenje praktične nastave- geodetske vježbe” u nastavi na neodređeno vrijeme (upražnjeno radno mjesto)
3. Prethodna suglasnost za zapošljavanje na radno mjesto „Nastavnik/ca stručno- teorijskih sadržaja iz sektora geodezije“(zamjena za vrijeme odsutnog radnika)
4. Razno, pitanja i prijedlozi

**T. 1.**

Članovi su usvojili zapisnik 9. sjednice školskog odbora.

**T. 2.**

S obzirom na upražnjeno radno mjesto „Suradnik u nastavi za izvođenje praktične nastave geodetske vježbe” u Graditeljsko- geodetskoj školi Osijek zbog prestanka radnog odnosa Krunoslava Kurilja, bilo je potrebno uprazniti radno mjesto.

Radi se o radnom mjestu na neodređeno puno radno vrijeme, s 8 sati dnevnog, odnosno 40 ukupnog tjednog radnog vremena.

Natječaj je raspisan te je trajao od 9. do 17. prosinca 2021.godine. Na natječaj su pristigle 4 prijave, od čega su 2 osobe ispunjavale uvjete natječaja.

Razgovor- intervju je bio organiziran dana 5. siječnja 2022. godine pred Povjerenstvom imenovanom od strane ravnatelja.

Ovim putem Ravnatelj od školskog odbora traži prethodnu suglasnost za sklapanje ugovora o radu na neodređeno puno radno vrijeme (8 sati dnevnog, odnosno 40 ukupnog tjednog radnog vremena), a nakon provedenog natječaja sa *Sašom Kulićem, geodetskim tehničarem iz Osijeka*, uz uvjet stjecanja pedagoških kompetencija te stručnog ispita, sukladno zakonskim odredbama.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu SURADNIK U NASTAVI ZA IZVOĐENJE PRAKTIČNE NASTAVE GEODETSKE VJEŽBE s punim radnim vremenom na neodređeno vrijeme zasniva se s KULIĆ SAŠOM geodetskim tehničarem iz Osijeka, Kneza Borne 1B. Radni odnos zasniva se uz uvjet stjecanja pedagoških kompetencija i polaganja stručnog ispita u roku od dvije godine od dana zasnivanja radnog odnosa.

Ako uvjet ne bude ispunjen ugovor o radu prestaje istekom posljednjeg dana roka za stjecanje pedagoških kompetencija i polaganje stručnog ispita.

Iznimno, rok za polaganje stručnog ispita u slučaju privremene nesposobnosti radnika za rad, korištenja rodiljnog, roditeljskog ili posvojiteljskog dopusta produžuje se za onoliko vremena koliko je trajala njegova privremena nesposobnost za rad.

**T. 3.**

S obzirom na upražnjeno radno mjesto „Nastavnik/ca stručno- teorijskih sadržaja iz sektora geodezije” u Graditeljsko- geodetskoj školi Osijek zbog zamjene odsutnog radnika Andreja Stipetića, bilo je potrebno uprazniti radno mjesto. Radi se o radnom mjestu na određeno radno vrijeme, s punim radnim vremenom- s 8 sati dnevnog, odnosno 40 ukupnog tjednog radnog vremena.

Natječaj je raspisan 3. ponovljeni put te je natječaj trajao od 25. studenog do 25. prosinca 2021.godine. Na treći put ponovljeni natječaj pristigla je jedna prijava.

Ovim putem Ravnatelj od školskog odbora traži prethodnu suglasnost za sklapanje ugovora o radu na određeno puno radno vrijeme (s 8 sati dnevnog, odnosno 40 ukupnog tjednog radnog vremena), a nakon provedenog natječaja, s *Matejem Hanžekom,* sveučilišnim prvostupnikom inženjerom geodezije i geoinformatike iz Grabovca, uz uvjet članka 107., stavka 2. Zakona o odgoju i obrazovanju u osnovnoj i srednjoj školi.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu NASTAVNIK/CA STRUČNO- TEORIJSKIH SADRŽAJA IZ SEKTORA GEODEZIJE s punim radnim vremenom na određeno vrijeme(zamjena za vrijeme odsutnog radnika) zasniva se s HAŽEK MATEJEM sveučilišnim prvostupnikom inženjerom geodezije i geoinformatike iz Grabovca.

Ugovor o radu sklapa se na određeno vrijeme do povratka na rad odsutnog radnika Andreja Stipetića, odnosno na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

**T. 4.**

Nije bilo dodatnih komentara, pitanja niti prijedloga te je **s**jednica zaključena 14. siječnja 2022. godine u 12:01 sati.

**Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.